At Weinidogion Cymru,

**Dyletswyddau Adrodd Deddf Teithio Llesol (Cymru) 2013**

Yn unol â’r dyletswyddau o dan adrannau 7 (3) a 10 (2) o Ddeddf Teithio Llesol (Cymru) 2013, gwelwch isod adroddiad blynyddol Cyngor Bwrdeistref Sirol Pen-y-bont ar Ogwr.

|  |  |
| --- | --- |
| Y camau a gymerwyd i hyrwyddo teithiau llesol | * Cynhaliwyd ymgynghoriad ffurfiol Mapiau Llwybrau Presennol (MLlP) am 16 wythnos rhwng mis Gorffennaf a mis Hydref 2015. Defnyddiwyd arolwg ar-lein a chynhaliwyd nifer o ddigwyddiadau ymgysylltu â rhanddeiliaid; * Darparwyd hyfforddiant i gerddwyr Kerbcraft i 671 o ddisgyblion; * Cyflwynwyd hyfforddiant beicio Safonau Cenedlaethol i 691 o ddisgyblion; * Darparwyd sesiynau Teithiau Llesol ar gyfer yr ysgolion cynradd ac uwchradd sy'n cymryd rhan yn rhaglen Teithiau Llesol Sustrans. Bydd y rhain yn cyfrannu i’r broses ymgysylltu â rhanddeiliaid fel rhan o'r gwaith o ddatblygu’r Mapiau Rhwydwaith Integredig; * Gweithiwyd gyda Choleg Pen-y-bont ar Ogwr i’w cynorthwyo i sicrhau dyfarniad Safon Iechyd Corfforaethol Platinwm a pharatoi cynllun teithio wedi'i ddiweddaru ar gyfer campws Pen-y-bont ar Ogwr; * Roedd Cynllun Beicio i'r Gwaith CBS Pen-y-bont ar Ogwr yn agored i geisiadau gan staff rhwng mis Chwefror a mis Ebrill 2016 gyda 44 o gyfranogwyr newydd / blaenorol; * Mae beiciau cronfa ar gael i staff ar gyfer teithiau sy'n gysylltiedig â gwaith; * Paratowyd datganiadau i'r wasg i godi ymwybyddiaeth o’r llwybrau a'r cyfleusterau newydd a ddarparwyd yn 2015/16; * Roedd ymgynghoriad naw wythnos ar Lwybrau Teithio Dysgwyr, a anfonwyd i bob ysgol yn y fwrdeistref sirol, yn cynnwys cwestiynau penodol ar deithio llesol; * Cynhaliwyd digwyddiadau ymgysylltu â rhanddeiliaid ym Mhorthcawl i hyrwyddo’r cynnig llwybrau teithio llesol oedd yn cael ei gyflwyno yn 2016-17 drwy Gronfa’r Cymunedau Arfordirol; * Cynhaliwyd cyfarfodydd Cynlluniau Mynediad Cymunedol (CMC) gydag amrywiaeth o randdeiliaid (gan gynnwys grwpiau cymunedol a Chynghorau Tref/Cymuned) i ddatblygu Cynlluniau Mynediad Cymunedol er mwyn deall symudiadau teithio presennol ac yn y dyfodol i gefnogi ceisiadau posibl am arian yn y dyfodol; * Cafwyd cyswllt parhaus â chydweithwyr o adrannau Cynllunio, Priffyrdd ac Addysg i’w hannog i hyrwyddo a darparu ar gyfer teithio llesol fel rhan o ddatblygiadau newydd; * Rhoddwyd cyflwyniad Deddf Teithio Llesol i gydweithwyr yn yr adran gynllunio oedd yn codi ymwybyddiaeth o'r Ddeddf a’i goblygiadau ar gyfer datblygiadau newydd; * Rhoddwyd cyflwyniad mewn digwyddiad ar gyfer ymarferwyr Ysgolion Iach/Eco i hyrwyddo proses Mapiau Llwybrau Presennol y Ddeddf Teithio Llesol; * Parhau’r gwaith partneriaeth gyda Chymdeithas Tai y Cymoedd i’r Arfordir i hyrwyddo cynnwys teithio llesol mewn uwchgynlluniau ystadau / gweithgareddau hybu; * Gweithio mewn partneriaeth gydag Ecolegydd y Fwrdeistref Sirol i hyrwyddo teithio llesol a seilwaith gwyrdd mewn datblygiadau newydd a'r briffordd / cynlluniau eraill; * Rhoddwyd cyflwyniad Cynllun Trafnidiaeth Lleol i Gynghorwyr lleol, oedd yn cynnwys cyfeiriad at gynigion teithio llesol a’r Ddeddf Teithio Llesol; * Mae’r rhaglenni Hoff o Gerdded a Cherdded er mwyn Iechyd yn defnyddio llwybrau newydd lle bo modd a chaiff cyfranogwyr eu gwneud yn ymwybodol o'r llwybrau newydd a’u cyrchfannau; * Cynhaliwyd sesiynau Crucial Crew gyda phwyslais ar Deithio Llesol. |
| Y camau a gymerwyd i sicrhau llwybrau teithio llesol newydd a chyfleusterau a gwelliannau cysylltiedig | **Cronfa Trafnidiaeth Leol**   * Cwblhau Llwybr Rhwydwaith Teithio Llesol 2 – Llangrallo i Bencoed;   **Metro**   * Cwblhau Llwybr 885 Cam 1 y Rhwydwaith Beicio Cenedlaethol rhwng Sarn a Phen-y-bont ar Ogwr i ymestyn y llwybr i ganol y dref a'r orsaf fysiau;   **Llwybrau Diogel mewn Cymunedau**   * Cwblhau’r adran oedd ar goll o lwybr 5 oddi ar y ffordd yn y Rhwydwaith Teithio Llesol rhwng Broadlands a Threlales;   *Darparodd cynlluniau’r Gronfa Trafnidiaeth Leol, y Metro a’r Llwybrau Diogel mewn Cymunedau gyda’i gilydd gyfanswm o 1.75 km o seilwaith teithio llesol ychwanegol.*  **Cynllunio Seilwaith Cysylltiedig**   * Mae'r seilwaith Teithio Llesol wedi'i ymestyn fel rhan o’r datblygiadau parhaus a gyflawnir drwy’r broses gynllunio e.e. Parc Derwen a Gogledd Corneli.   **Astudiaethau/Adroddiadau**   * Cwblhawyd astudiaeth ddichonoldeb Rhwydwaith Teithio Llesol (RhTLl) ar gyfer Pencoed. Mae'r astudiaeth yn defnyddio templedi archwilio’r Ddeddf Teithio Llesol fel sail ar gyfer nodi argymhellion ar gyfer gwelliannau posibl. |
| Y costau a achoswyd ar gyfer llwybrau teithio llesol a chyfleusterau newydd a gwelliannau i lwybrau teithio llesol presennol a chyfleusterau cysylltiedig a gyflawnwyd yn y flwyddyn ariannol lawn flaenorol | **Cronfa Trafnidiaeth Leol**   * Cwblhau Llwybr Rhwydwaith Teithio Llesol 2 – Llangrallo i Bencoed: £374,500 * Mapio teithio llesol: £15,250   **Metro**   * Cwblhau Llwybr 885 Cam 1 y Rhwydwaith Beicio Cenedlaethol rhwng Sarn a Phen-y-bont ar Ogwr i ymestyn y llwybr i ganol y dref a'r orsaf fysiau: £278,500   **Llwybrau Diogel mewn Cymunedau**   * Cwblhau’r adran oedd ar goll o lwybr 5 oddi ar y ffordd yn y Rhwydwaith Teithio Llesol rhwng Broadlands a Threlales: £125,000   **Diogelwch ar y Ffyrdd**   * Kerbcraft: £43,166 * Hyfforddiant beicio: £22,250   **Ariannwyd gan CBS Pen-y-bont ar Ogwr**   * Astudiaeth Ddichonoldeb Rhwydwaith Teithio Llesol (RhTLl) ar gyfer Pencoed: £15,000 |

Yn ychwanegol at yr uchod (dewisol):

|  |  |
| --- | --- |
| Gwariant dangosol ar gyfer llwybrau teithio llesol a chyfleusterau newydd, a gwelliannau i lwybrau teithio llesol presennol a chyfleusterau cysylltiedig,a ariannwyd yn gyfan gwbl neu’n rhannol gan drydydd parti. | * D/b |

Gwybodaeth Ychwanegol (dewisol)

|  |
| --- |
| Datblygodd y Cyngor ddull arloesol o gyflawni beicio i’r ysgol drwy gydweithio rhwng y Swyddog Diogelwch Ffyrdd a Swyddog Teithio Llesol Pen-y-bont ar Ogwr. Datblygwyd hyn i ddechrau er mwyn lleihau’r costau ond mae hefyd wedi cysylltu’r cyfleoedd ar gyfer gweithgarwch corfforol o ddarparu hyfforddiant mewn beicio – sgil bwysig mewn bywyd – gyda theithio llesol a Dyletswydd Cyfleoedd Chwarae Digonol. |

Cadarnhaf y cyhoeddir yr adroddiad hwn yn unol â’r Cyfarwyddyd Darparu statudol.

Y Prif Weithredwr